Dmitrij Torgovanov
Dmitrij Nikolajevič Torgovanov (ruski Дмитрий Николаевич Торгованов [ˈdmʲitrʲɪj nʲɪkɐˈlaɪvʲɪtɕ tərgɐˈvanəf]; Sankt Peterburg, 5. siječnja 1972.), umirovljeni ruski rukometaš i reprezentativac, bivši izbornik ruske reprezentacije. Torgovanov je igrao kao pivot te je slovio za jednog od najboljih igrača na toj poziciji. Svoju karijeru započeo je u Nevi Sankt Peterburg, gdje je igrao do 1996. godine, kada odlazi u njemački SG Wallau-Massenheim. Nakon tri sezone seli u SG Solingen pa u TUSEM Essen, s kojim 2005. godine osvaja EHF Kup. Nakon tog uspjeha prelazi u SG Kronau-Östringen, a karijeru je završio igrajući za HSV Hamburg 2009. godine. 

Za reprezentaciju Rusije debitirao je 1992. godine te je u više od deset godina igranja osvojio olimpijskio, dva svjetska i jedno europsko zlato. Rusija je, uz Francusku, jedina reprezentacija koja je uspjela osvojiti zlato na sva tri velika natjecanja, čime je Torgovanov ušao u elitno društvo. Povukao se nakon Olimpijade u Ateni. Nakon umirovljenja se posvetio trenerskom poslu, isprva u klubu GK Neva Sankt Peterburg, gdje radi i danas, a onda od 2015. godine i kao izbornik ruske reprezentacije. 

Ruski rukometaši
Svjetski prvaci u rukometu
Europski prvaci u rukometu
Olimpijski pobjednici u rukometu
Rukometni treneri